*Par atklāta konkursa*

## *“Piekļuves kontroles sistēmas izveide”*

*(ID Nr.RS/2022/31) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**1.jautājums:**

Vai pretendents nolikumu 17.2 un 17.3.4 punktu izpildei var balstīties uz apakšuzņēmēja pieredzi, resursiem?

**Atbilde:**

Saskaņā ar nolikuma 18.5.punktu, apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.

**2.jautājums:**

Vai pasūtītājam ir pieejami telpu plāni, kuros jāizvieto piekļuves kontroles sistēmas, DWG formātā?

**Atbilde:**

Pasūtītājam ir daļēji pieejami telpu plāni, zemāk norādītas adreses, kur ir pieejami DWG plāni objekts: Vestienas 35., Fridriķa iela 2., Kleistu 28., Kuldīgas iela 58., Stirnu iela 65a, Pērnavas iela 55a.

**3.jautājums:**

Tehniskā piedāvājuma 1.7.1.punktā Pasūtītājs min, ka piekļuves kontroles sistēmas vizualizācijai ir jāpievieno esošā video sistēma. Kāds ir kameru skaits pa objektiem, kuru nepieciešams pievienot iepirkuma ietvaros?

**Atbilde:**

Pretendenta darbu uzdevumā nebūs jāveic integrācija ar Pasūtītāja video sistēmu, taču piedāvātajai integrētās piekļuves sistēmai ir jābūt iespējai integrēt Pasūtītāja video sistēmu, pašreizējais kameru skaits ir aptuveni 550 gab.

**4.jautājums:**

Kas ir domāts ar Tehniskā piedāvājuma 1.7.3.punktu - Kameru trauksmes funkciju nodrošināšana, vizualizējot trauksmes zonu?

**Atbilde:**

Saņemto apsardzes trauksmes signālu kādā no apsardzes zonām, konkrētās apsardzes zonas video kamerām ir jāparādās “logā” lai drošības personāls var nekavējoties pamanīt pārkāpumu. Taču Pasūtītājs norāda, ka šis uzdevumus nav jāveic, bet piedāvātajai programmatūrai ir jāspēj to izpildīt ar Pasūtītāja esošo video programmatūru.

**5.jautājums:**

Pasūtītājs paredz esošās apsardzes sistēmas pieslēgšanu piekļuves kontroles sistēmai. Kāds ir apsardzes sistēmu gala iekārtu skaits pa objektiem, kurus ir nepieciešams pieslēgt iepirkuma ietvaros?

**Atbilde:**

Pretendentam nav jāpieslēdz esošās apsardzes sistēmas pie integrētās piekļuves sistēmas.

Iepirkumu komisijas priekšsēdētāja Karīna Meiberga